**Handleplan for læringsmiljøet, Kærdammen**

**Handleplan for læringsmiljøet, 1**

|  |
| --- |
| **Fokus- og opmærksomhedspunkter i det pædagogiske tilsyn:****Synlig ledelse på begge matrikler** |

|  |
| --- |
| **Hvad vil vi øve os i?**At være mere synlige som ledelse i lillekær.Vi er i gang med at etablere et kontor i lillekær, så ledelsen fysisk kan sidde og arbejde i det der før var vores møderum. Derudover vil vi have fokus på tilstedeværelse og facilitering fra ledelsen ved reflektionsmøder, det gælder hele Kærdammen.**I hvilke situationer (rutinerne, aktiviteterne, på legepladsen eller?)**I løbet af dagen – fokus på at være tilstede på begge matrikler, på forskellige tidspunkter af dagen.Så vil vi både kunne møde forældre samt være tilgængelige for personalesparring. Og deltage i diverse møder efter behov.**Hvor ofte vil vi øve os?**Vi vil have fokus på at fordele vores ledelsesressourcer på begge matrikler – det kan variere fra uge til uge, hvor vi fysisk er tilstede og hvornår. Leder og souschef vil være i løbende dialog om behovet og aftale hvem der er hvor, og hvornår.**Hvad kunne forhindre os i at gøre det?**Andre opgaver (møder uden for Kærdammen, at souschefen er en del af en stue.)**Hvad kan vi gøre, hvis det sker?**Have fokus på, at dele den tid der er mere ligeligt**Hvordan ved vi, at vi er på rette vej?**At personale og forældre bruger os til sparring, at der gives positivt udtryk for, vi er synligt tilstede på begge matrikler. |

|  |
| --- |
| **Dato for evaluering (evalueres ca. hver 6. uge)** **Hvilken udvikling har det medført i personalegruppen?****Hvilken udvikling har det medført i børnegruppen?****Hvad er næste skridt?** |

**Handleplan for læringsmiljøet, 2**

|  |
| --- |
| **Fokus- og opmærksomhedspunkter i det pædagogiske tilsyn:****Etablering af fysiske lege og læringsmiljøer med visuel understøttelse, der tydeligt inviterer til****forskellige typer af lege og aktiviteter.** |

|  |
| --- |
| **Hvad vil vi øve os i?**At indrette zoner på vores stuer mere tydeligt, så børnene ved hvilken leg der er mulig her.Vi vil både lave permanente zoner med udgangspunkt i børnenes alder og interesse, samt lege zoner der kan etableres ad hoc. (det kunne være kassen med konstruktions legetøj der sættes frem, forhindringsbanen der sættes op, eller et udemiljø på legepladsen, der fremmer noget bestemt. (boldlege, vandlege, male eller tegne bord)**I hvilke situationer (rutinerne, aktiviteterne, på legepladsen eller?)**Situationer gennem hele dagen – aktiviteter såvel som leg, ude såvel som inde.Det kan være at personalet har stillet en leg frem om morgenen, eller det kan være de voksne, der fordeler roller på legepladsen – så nogle er fordybelsesvoksne, der sætter en leg i gang, og andre er de praktiske, der hjælper de børn, der har behov. **Hvor ofte vil vi øve os?**De permanente zoner – hver dag – ad hoc zoner et par gange om ugen. **Hvad kunne forhindre os i at gøre det?**Økonomi – når der kræves dyre ting for at visualisere (møbler eksempelvis)At falde tilbage ”i plejer” (at tænke vores børnegruppe jo generelt er rigtig gode til selv at sætte i gang)**Hvad kan vi gøre, hvis det sker?**Huske hinanden på, at etablere nogle ad hoc legezoner.**Hvordan ved vi, at vi er på rette vej?**Når børnene efterspørger vores ”ad hoc zoner” – når børnene opsøger legezoner på andre stuer (fordi de ved de findes) |

|  |
| --- |
| **Dato for evaluering (evalueres ca. hver 6. uge)****Hvilken udvikling har det medført i personalegruppen?****Hvilken udvikling har det medført i børnegruppen?****Hvad er næste skridt?** |